সাকিব আল হাসানরা যেখানে একের পর ম্যাচ হেরে চলেছেন সেখানে বাংলাদেশের মহিলা ক্রিকেট তাদের উল্টো পথে হাঁটছেন, জিতছেন একের পর এক ম্যাচ। পাকিস্তান, ভারত ও থাইল্যান্ডকে হারিয়ে এশিয়া কাপ ফাইনালে এক পা দিয়ে রেখেছিল বাংলাদেশ। আজ শেষ ম্যাচে মালয়েশিয়ায় স্বাগতিক দলকে হারিয়ে ফাইনাল নিশ্চিত করে টাইগ্রেসরা। কুয়ালালামপুরে মালয়েশিয়ার বিপক্ষে ৭০ রানের বিশাল ব্যবধানে জিতেছে রুমানা-জাহানারারা।